alexandrainst/scandi-wiki huggingface dataset:
Friidrett under Sommer-OL 1912 – Kulestøt menn

Kulestøt for menn var en av sju kastøvelser i friidrett under Sommer-OL 1912 i Stockholm. Tjueto deltakere fra fjorten nasjoner deltok i kulestøtkonkurransen som ble avviklet 10. juli 1912. Deltakeen hadde tre støt hver og de tre beste etter de tre innledende omgangene fikk ytterligere tre støt.

Rekorder
Gjeldende rekorder før lekene i 1912:

(*) uoffisielt, satt under en utstilling

Resultater
Ralph Rose forbedret sin olympiske rekord i første omgang til 14,81 meter og i tredje forbedret han den til 15,25 meter. Etter de tre innledende rundene ledet Rose kulestøtkonkurransen foran McDonald (14,78 m) og Lawrence Whitney 13,93 meter. McDonald var den eneste av de tre finalistene som forbedret sitt resultat, han satte ny olymipisk rekord med 15,34 meter og ble dermed olympisk mester i kulestøt.

Kilder
 sports-reference.com 
 
  

Kulestøt menn
Kulestøt
MF «Møysalen» (1993)

MF «Møysalen» er en lukket pendelferge som ble bygd i 1993 ved verftet Johan Drage på Rognan og overlevert rederiet Nordtrafikk samme år for trafikk på sambandet over Hadselfjorden mellom Melbu og Fiskebøl.

«Møysalen» er utstyrt med passasjersalong, kafeteria og mannskapslugarer over bildekket. Hun har også et hengedekk med en kapasitet på ni personbilenheter. Hun har fått navn etter Vesterålens høyeste fjell, Møysalen.

I oktober 2008 ble ferga satt inn i rute på sambandet mellom Sandnessjøen og Dønnastedene som erstatning for den noe mindre «Sigrid». «Møysalen» er, per januar 2013, den største bilferga i Boreal Transport Nords flåte.

Sambandshistorikk
 1993-2008: Melbu-Fiskebøl
 2008- > : Sandnessjøen-Bjørn-Løkta

Kilder
Den tyske hjemmesiden - Møysalen 
Søk i Skipsregistrene 
Boreal Transports fergeoversikt

Eksterne lenker 
 
 
 Hjemmesiden til Boreal Transport

Norske ferger
Skip fra 1993
Sjøfart i Nordland
Transport i Hadsel
Næringsliv i Alstahaug
Transport i Alstahaug
Samferdsel i Dønna
Nordtrafikk
Veolia-skip
Boreal-ferger
Skip bygget i Norge
Artikler i sjøfart-prosjektet
Piggepleslekta

piggeple
 blåpiggeple
 hvitpiggeple
 kragepiggeple

Piggepleslekta (Datura) er en slekt som består av ni arter. Alle artene i piggepleslekta inneholder tropanalkaloider som skopolamin, hyoscyamin, og atropin, i hele planten, men med størst konsentrasjon i frø og blomster. Alle artene bør sees på som dødelig giftige. På grunn av dette har arter i piggepleslekta i enkelte kulturer blitt brukt som gift og hallusinogener i århundrer.

I Norge er det i all hovedsak piggeple som er funnet.

Utseende og kjennetegn 

Artene i piggepleslekta er relativt store urter, som alle er meget giftige. De har alle de typisk trompetformede blomstene og de piggete frøkapslene. Når frøene modner, blir frøkapselene gule, og de sprekker opp, så frøene kan falle ut.

Habitat 

De artene som er aktuelle i Norden, vokser på ruderatmark. Da som ugress i åkrer og annen rørt mark. Der den har kommet som forurensning i såfrø eller fuglefrøblandinger. Den blir også dyrket av noen.

Arter 

I Norge er det piggeple som i all hovedsak er funnet, da kragepiggeple har kun tre funn fra området rundt Fredrikstad. Piggeple er funnet mest i den søndre halvdel av Norge, med ett funn i Nord-Norge, som ble gjort på Andørja i Troms i 1980. Bortsett fra denne kan en regne nordgrensa i Steinkjer i Nord-Trøndelag. Og det er av denne arten vi har to varianter, nemlig hvitpiggeple og blåpiggeple, der den hvite er funnet i Norge.

Etymologi 

Datura er brukt som navn på piggeple i sanskrit og arabisk. Og det ble først nevnt av Garcia del Huerto i 1563.

Referanser

Litteratur 

 Lid, Johannes og Lid, Dagny Tande: Norsk flora. 7. utg. Redigert av Elven Reidar. Samlaget, 2005. ISBN 978-82-05-32563-0 (Side 684)
 Stenberg, Lennart og Mossberg, Bo: Gyldendals store nordiske flora. Gyldendal 2007. ISBN 82-521-6029-8 (Side 530)
 Grey-Wilson, Christopher, Blamey, Marjorie: Teknologisk forlags store illustrerte flora for Norge og Nord-Europa Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 350)
 Wink, Michael og Wyk, Ben-Erik van: Mind-altering and poisonus plants of the world Timber Press inc. 2008 ISBN-13: 978-0-99192-952-2 (Side 106, 265 og 363)
 Høeg, Ove Arbo, Christphersen, Anne Sofie Wyller, Faarlund, Torbjørn, Lauritzen, Eva Mæhre, Løkken, Sverre, Røssberg, Bjørn Olav, Salvesen, Per H. og Sævre, Rune: Våre medisinske planter. ISBN 82-7010-156-7 (Side 319, 341)
 Nielsen, Harald, Sivertsen, Bente: Giftplanter J.W. Cappelens forlag 1979. ISBN 82-02-04225-9 (Side 118-119)
 Dr. Fedor, Thurzo Martin, L'udmila, Thurzova, Kresánek, L., Marecek, S., Mika, K. og Krejca, Jindrich: Naturens legende planter, alt om helseplantenes praktiske bruk og legende virkning. oversatt til norsk av Thuesen, Nils Petter og tilpasset til norsk av Høiland, Klaus. A/S Hjemmet, 1978 ISBN 82-7001-535-0 (Side 86)

Eksterne lenker 
 
 Artskart 
 Den Virtuelle Floran

Søtvierfamilien
Hvite blomster
Blå blomster
Giftige planter
Red Faction

Red Faction er et videospill som er utviklet av Volition, Inc., og lansert av THQ.

Spillet ble lansert for PlayStation 2, Microsoft Windows og Macintosh i 2001. En versjon for Nokia N-Gage ble utviklet av Monkeystone Games, og en spesial-versjon er også utviklet for mobiltelefon. Spillet har inspirert flere science fictionverker, deriblant filmen Total Recall.

Handling 
Det er mulig for spillere å endre eller påvirke det omkringliggende terrenget og bygningene i spillet betydelig, enten med eksplosiver eller på andre måter. Tidligere spill hadde tillatt begrenset endring av miljøet. Men Red Faction var det første videospillet i denne serien som tillot spillere å gjennomføre så store muligheter for endringer. PC-versjonen av "Red Faction" inneholder et ekstra nivå kalt "Glass House" som lar spilleren eksperimentere med forskjellige mekaniker i et sandkasse-miljø.

Red Faction finner sted på Mars rundt år 2075. Jordens mineraler, som mennesker behøver for å overleve, blir utarmet. Organisasjonen Ultor Corporation driver gruve-drift på Mars. Leveforholdene er dårlige, menneskerettighetene for gruve-arbeiderne er få, og en sykdom kalt "pesten" er voldsom over hele kolonien uten kjent motgift tilgjengelig. Parker, en gruve-arbeider, kom til Mars for å begynne ett nytt liv, fordi han trodde på løftene og fordelene Ultor tilbyr i gruvene på Mars. Etter en rutinemessig dag i gruven med den typiske aggresjonen mot gruve-arbeidere, dårlige levekår og elendig ernæring, blir Parker vitne at et opprør bryter løs når en sikkerhetsvakt plager en gruvearbeider og dreper ham.

Parker tar også til våpen, ved hjelp av Hendrix, en opprørsk Ultor-sikkerhetstekniker som hjelper Parker gjennom komplekset. En gruppe arbeidere stjeler et transport-fly og unnslipper komplekset, men Parker kommer for sent. Flyet tar av, men blir ødelagt av en missil få øyeblikk senere. Parker forsøker deretter å komme seg videre gjennom Ultor-komplekset, og eliminerer all motstand Ultor kaster på ham. En av de ansatte, Dr. Capek, hadde skapt "The Plague" fordi Capek hadde eksperimentert med nanoteknologi, og pesten var en bivirkning av injeksjoner ved gruvearbeidernes årlige medisinske kontroll. Dr. Capek forteller at det eksisterer en motgift mot pesten, men dør før han går med på å gi dem motgiften.

Eksterne lenker 
 

Videospill fra 2001
Videospill utviklet i USA
Cédric Sorhaindo

Cédric Sorhaindo (født 7. juni 1984 på Martinique) er en fransk håndballspiller. Han er strekspiller for den spanske klubben FC Barcelona i Liga ASOBAL. Han fikk sin debut på Frankrikes herrelandslag i håndball i 2005 og var med på laget som tok gull under Sommer-OL 2012. Han har dessuten gull fra VM 2009, EM 2010 og VM 2011.

Cédric Sorhaindo har tidligere spilt for klubbene Paris Saint-Germain og Toulouse.

Han tok sølv under Sommer-OL 2016.

Referanser

Eksterne lenker 
 
  Cédric Sorhaindo  – Profil på www.eurohandball.com

Franske håndballspillere
Olympiske mestere for Frankrike
Verdensmestere i håndball
Europamestere i håndball
Spillere i Håndball-VM 2009 for menn
Spillere i Håndball-EM 2010 for menn
Spillere i Håndball-VM 2011 for menn
Spillere i Håndball-EM 2012 for menn
Medaljevinnere under Sommer-OL 2012
Deltakere for Frankrike under Sommer-OL 2012
Håndballspillere under Sommer-OL 2012
Spillere i Håndball-VM 2013 for menn
Spillere i Håndball-EM 2014 for menn
Spillere i Håndball-VM 2015 for menn
Spillere i Håndball-EM 2016 for menn
Deltakere for Frankrike under Sommer-OL 2016
Håndballspillere under Sommer-OL 2016
Spillere i Håndball-VM 2017 for menn
Spillere i Håndball-EM 2018 for menn
Spillere i Håndball-VM 2019 for menn
Fødsler i 1984
Olympiske medaljevinnere i håndball
Straumfjordnes skole

Straumfjordnes skole er en kristen friskole som ligger på Straumfjordnes i Nordreisa.

Eksterne lenker
 Skolens hjemmeside

Kristne skoler i Norge
Barne- og ungdomsskoler i Troms og Finnmark
Skoler i Nordreisa
Straumen skole (Lyngen)

Straumen skole er en kristen friskole som ligger i Nord-Lenangen i Lyngen.

Eksterne lenker
 Skolens hjemmeside

Kristne skoler i Norge
Barne- og ungdomsskoler i Troms og Finnmark
Byggverk i Lyngen
Lyngens historie
Tidligere utdanningsinstitusjoner i Troms og Finnmark
Verdenscupen i orientering 2002

Verdenscupen i orientering 2002 var den 9. utgaven av Verdenscupen i orientering. Den besto av 12 arrangementer som foregikk i Belgia, Sveits, Norge Sverige, Ungarn og Tsjekkia. EOC (EM) var inkludert i verdenscupen.

Arrangement og resultater

Herrer

Damer

Sammenlagtresultater

Herrer

Damer

Nasjonskonkurransen - sammenlagt

Herrer

Damer

Eksterne lenker
 IOF WorldCup 2002
 WorldCup 2002 Results and Bulletins 

Verdenscupen i orientering
Sport i 2002
Lomen

Lomen er ei bygd og et sogn i Valdres, i Vestre Slidre kommune i Innlandet. Lomen kirke, sognekirka fra 1914, ligger ved den nordvestlige enden av Slidrefjorden, litt lenger øst ligger Lomen stavkirke fra omkring 1250.

Det første leddet i navnet er kanskje fuglenavnet lom, mens det siste leddet kommer av norrønt vin, 'naturlig eng'.

Personer fra Lomen 

 Ingebjørg Robøle, født 18. juni 1890

Referanser 

Bosetninger i Vestre Slidre
Pankow rådhus

Pankow rådhus (tysk:Rathaus Pankow) er et offentlig bygg i den tidligere Pankow kommune, senere bydel (Stadtbezirk) i Berlin. Den er i dag sete for bydelsforsamlingen i Berlins administrative bydel Pankow.  

Rådhuset finnes i Breite Strasse 24a-26 i kort avstand til Wollankstrasse stasjon. Bygget ble opprinnelig oppført i perioden 1901-1903 etter tegninger av Wilhelm Johow. Stilen var typisk for begynnelsen av 1900-tallet ved en blanding av nygotikk og nybarokk. Bygningen er forblendet med mursten. På hjørnet Neue Schönholzer Strasse ble det i perioden 1927-1929 oppført et tillegg etter planer av Alexander Poescke og Rudolf Klante. Utvidelsen ble tilpasset det opprinnelige bygget. Hele bygningskomplekset ble vernet i 1970-årene.

Bildegalleri

Eksterne lenker 
 Internettsiden til bydelen Pankow med historisk oversikt
 Oppføring på Berlins liste over kulturminner

Pankow
Rådhus i Berlin
Sabri Khattab

Sabri Freddy Khattab (født 12. januar 1990) er en norsk-egyptisk fotballspiller som spiller for Kvik Halden Fotballklubb.

Han signerte i august 2012 en kontrakt med Bryne FK som strekker seg ut 2014. Han ble solgt fra Kvik Halden FK som holder til i 2. divisjon.

Desember 2015 signerte Khattab en 2-årskontrakt med Kvik Halden.

Referanser

Eksterne lenker 
 

Egyptiske fotballspillere
Personer fra Halden kommune
Fotballspillere for Kvik Halden FK
Fotballspillere for Bryne FK
Fotballspillere for FC Edmonton
Fotballspillere for Elverum Fotball
Fotballspillere for Tistedalens Turn- og Idrettsforening
Fødsler i 1990
Nordmenn av egyptisk opphav
Hilary Mantel

Hilary Mary Mantel (født Hilary Mary Thompson 6. juli 1952 i Glossop i Derbyshire, død 22. september 2022) var en britisk forfatter og bokkritiker. Hun fikk sitt internasjonale gjennombrudd med romanen Wolf Hall, oversatt til norsk av Hege Mehren og utgitt av Press forlag med tittelen Ulvetid (2009), som er første del i en trilogi om Thomas Cromwell, Henrik VIII nærmeste rådgiver. Denne romanen innbrakte henne Bookerprisen og National Book Critics’ Circle Award. Den andre romanen i trilogien, Bring Up the Bodies, oversatt av Hege Mehren på Press forlag med tittelen Falkejakt (2012), vant også Bookerprisen i 2012, og Mantel var den første kvinnen som har mottatt prisen to ganger.

Liv og virke 
Hilary Mary Thompson ble født i Glossop i Derbyshire, som det eldste av tre barn. Hun vokste opp i Hadfield hvor hun gikk på den lokale katolske barneskolen St Charles. Foreldrene hennes, Margaret og Henry Thompson, var begge av irsk avstamming, men de ble født i England. Da Mantel var barn, ble foreldrene skilt, og hun så ikke faren sin igjen etter at hun fylte elleve år. Etter skilsmissen flyttet familien til Romiley i Cheshire sammen med Jack Mantel (1932–1995), som ble barnas uoffisielle stefar. Hilary Mantel tok hans etternavn.

Hun begynte på Harrytown Convent i Romiley i Cheshire. I 1970 begynte hun å studere juss ved London School of Economics. Hun ble siden overført til Universitetet i Sheffield og tok eksamen som Bachelor of Jurisprudence i 1973. I løpet av tiden ved universitetet var hun sosialist.

Etter universitetet arbeidet Mantel i avdelingen for sosialarbeid ved et sykehus og deretter som selger i en butikk. I 1972 giftet hun seg med geologen Gerald McEwen. I 1974 begynte hun å skrive en roman om den franske revolusjon som senere ble utgitt som A Place of Greater Safety. I 1977 fulgte Mantel sin ektemann til Botswana. Senere tilbrakte de fire år i Jidda i Saudi-Arabia. Hun har skrevet om denne tiden i Someone to Disturb i London Review of Books. Hun har senere fortalt at det var «hennes lykkeligste dag» da de forlot Jidda.

Da popularitetens hennes vokste, sluttet McEwen i jobben som geolog for å ta seg av forretningene hennes.

Bibliografi

Priser og utmerkelser 
 2014 Kommandørdame av Den britiske imperieordenen (DBE)
 2006 Kommandør av Den britiske imperieordenen (CBE)
 2009 Bookerprisen (vinner) (Ulvetid)
 2009 National Book Critics Circle Award (vinner) (Ulvetid)
 2010 Walter Scott Prize (winner) (Wolf Hall)
 2012 Bookerprisen (vinner) (Falkejakt)
 2012 The Costa Book Awards (vinner) (Falkejakt)

Referanser

Eksterne lenker 
 
 
  Online Wall Street Journal review
  Portrett i The New Yorker
  Mantel-arkiv fra The New York Review of Books

Engelske forfattere
Sosialarbeidere
Personer fra distriktet High Peak i Derbyshire
Order of the British Empire (KBE/DBE)
Jacob R. Olsens barnehjem

Jacob R. Olsens barnehjem var et privat barnehjem i Bergen, opprinnelig opprettet for tuberkulosetruede barn i 1919. Etter hvert som tuberkulose kom gradvis under kontroll, gikk institusjonen over til å bli et alminnelig barnehjem der barnevernsnemnda plasserte foreldreløse barn, eller barn med foreldre uten omsorgsevne. Barnehjemmet holdt til i Nyhavnsveien 4 i Sandviken, like nord for Gamle Bergen. Barnehjemmet var i drift til 1981, da Hordaland fylkeskommune overtok og la det ned.

Historie
Jacob R. Olsens barnehjem var en fortsettelse av barnehjemmet som ble drevet gjennom Maiblomsten, og som hadde holdt til i hovedhuset på den gamle lystgården Elsesro fra 1910.  Dette huset ble overtatt av Welanderhjemmet i Bergen i 1919, da barna fra ”Maiblomsten” flyttet inn i Nyhavnsveien 4.

Midlene til finansieringen av barnehjemmet kom opprinnelig fra rentene fra et legat etter skipsreder Jacob R. Olsen og hustru Johanne Georgine Olsen. Hjemmets formelle navn var ”Skipsreder Jacob R. Olsen og hustru Johanne Georgine Olsens barnehjem for barn fra tuberkuløse hjem”. 

Jugendbygningen ble reist av Tuberkulosekomiteen i Bergen i 1918, og var tegnet av arkitekt Sigurd Lunde. Anlegget hadde et flott tilhørende hageanlegg. I dag er bygningen brukt av det offentlige, mens en barnehage holder til i første etasje.

Arkivet
Det meste av arkivet etter Jacob R. Olsens barnehjem ble makulert etter at Hordaland fylkeskommune besluttet å legge det ned. Likevel finnes noe materiale ved Hordaland fylkesarkiv og Statsarkivet i Bergen. Sosialdepartementets arkiv, som er avlevert til Riksarkivet, inneholder noe arkivmateriale etter barnehjemmet. Barnevernet i Bergen sendte barn til denne institusjonen, og opplysninger om barn plassert i institusjonene kan finnes i arkiv etter barnevernsnemnder og sosialkontorer, oppbevart ved Bergen Byarkiv. Dette gjelder også opplysninger om bygninger, drift og tilsyn.

Kilder
Arkivet etter Bergen kommune. Byggesjefen.

Eksterne lenker
 Jacob R. Olsens barnehjem - oppslagsverket oVe, artikkel av Grete Fjeldtvedt, Bergen Byarkiv.
 http://www.ba.no/nyheter/article708867.ece
 https://web.archive.org/web/20110523190050/http://www.sfm.no/Barnevern/Granskingsutvalget-Bergen.pdf
 http://www.regjeringen.no/nb/dep/bld/dok/nouer/2004/nou-2004-23/8/6/5.html?id=388010

Barnehjem i Norge
Helse- og sosialtjenester i Bergen
Etableringer i 1919
Roy Helge Gabrielsen

Roy Helge Gabrielsen (født 23. mai 1948) er en norsk professor emeritus i petroleumsgeologi ved UiO. Han mottok Statoils forskningspris for 2000, Special Award AAPG (American Association of Petroleum Geologist) i 2005, Brøggerprisen i 2013, hedersprisen fra Norsk geologisk forening.

Referanser 

Norske geologer
Norske geologiprofessorer
Professorer ved Universitetet i Bergen
Professorer ved Universitetet i Oslo
Mottakere av Brøggerprisen
Medlemmer av Det Norske Videnskaps-Akademi
Medlemmer av Norges Tekniske Vitenskapsakademi
Per Thomas Hille

Per Thomas Hille (født 14. juli 1972) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Ask Skøyteklubb, men hadde sine to første sesonger i Lambertseter Skøyteklubb.

Meritter

Internasjonale mesterskap 
Junior-VM på skøyter deltatt i ett VM ved en konkurranse.
 Warszawa 1992 i sammenlagt.
 Beste resultat 15.-plass sammenlagt i Warszawa 1992.

Norgesrekorder 
Liste over norgesrekordnoteringer gjort av Per Thomas Hille.
Senior herrer

Rekorden er uoffisiell, men noteringen var bedre enn tidligere bestenotering/rekord. 3 000 m-rekorden ble slått i et senere par.

Personlige rekorder

Referanser

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
  Profil på ISUs offisielle nettsider. 
  Profil på Speedskatingbase.eu (personlige rekorder)

Norske skøyteløpere
Skøyteløpere for Lambertseter Skøyteklubb
Skøyteløpere for Aktiv Skøyteklubb
Artikler i skøytesportprosjektet
Fødsler i 1972
MetaFilter

MetaFilter er en community blog hvis formål er å dele links og diskutere innhold som brukerne har oppdaget på internett.

Hjemmesiden ble grunnlagt av Matthew Haughey i 1999. Haughey skrev selv koden til nettsiden ved hjelp av programvaren Macromedia ColdFusion og Microsoft SQL Server. 

I starten var medlemskap av siden gratis, men på grunn av den voksende andelen medlemmer ble det ofte lukket ned for nye innmeldinger. Den 18. november 2004 gjenåpnet Haughey for innmeldinger, men nå med et engangsgebyr på $5 USD for å unngå opprettelser av personer som aldri kom tilbake til siden.

Time Magazine plasserte i 2009 MetaFilter på deres liste over de 50 beste hjemmesider.

Undersøkelser 
Medlemmer av siden har flere ganger arbeidet tett sammen for å oppklare bedrag og svindel. I mai 2001 spilte MetaFilter en sentral rolle i avdekkningen av svindelnummeret med den fiktive Kaycee Nicole, som bestod i at en kvinne fra Kansas hadde opprettet en falsk profil for sin angivelige kreftsyke og døende datter.

Referanser

Eksterne lenker 
 

Nettsteder
Etableringer i 1999
Mads Mensah

Mads Mensah Larsen (født 12. august 1991 i Nørre Aaby) er en dansk håndballspiller som spiller for Aalborg Håndbold.

Larsen har også spilt landslagskamper for Danmark.

Han tok gull under Sommer-OL 2016.

Referanser

Eksterne lenker 
 
 «Mads Mensah Larsen», profil på Aalborg Håndbolds hjemmeside 

Danske håndballspillere
Olympiske mestere for Danmark
Spillere i Håndball-VM 2013 for menn
Spillere i Håndball-EM 2014 for menn
Spillere i Håndball-VM 2015 for menn
Spillere i Håndball-EM 2016 for menn
Medaljevinnere under Sommer-OL 2016
Deltakere for Danmark under Sommer-OL 2016
Håndballspillere under Sommer-OL 2016
Deltakere for Danmark under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Spillere i Håndball-VM 2017 for menn
Spillere i Håndball-EM 2018 for menn
Olympiske medaljevinnere i håndball
Valentin Porte

Valentin Porte (født 7. september 1990) er en fransk håndballspiller, som spiller for Fenix Toulouse Handball.

Porte var også en del av Frankrikes tropp under VM i 2013 og EM i 2014.

Han tok sølv under Sommer-OL 2016.

Referanser

Eksterne lenker 
 
 «Porte Valentin», profil på Fenix Toulouse Handballs hjemmeside 
 «Valentin Porte», profil på lnh.fr 

Franske håndballspillere
Verdensmestere i håndball
Europamestere i håndball
Spillere i Håndball-VM 2013 for menn
Spillere i Håndball-EM 2014 for menn
Spillere i Håndball-VM 2015 for menn
Spillere i Håndball-EM 2016 for menn
Deltakere for Frankrike under Sommer-OL 2016
Håndballspillere under Sommer-OL 2016
Spillere i Håndball-VM 2017 for menn
Medaljevinnere under Sommer-OL 2016
Spillere i Håndball-EM 2018 for menn
Spillere i Håndball-VM 2019 for menn
Deltakere for Frankrike under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Olympiske mestere for Frankrike
Olympiske medaljevinnere i håndball
Timothey N’Guessan

Timothey N'Guessan (født 18. september 1992 i Massy) er en fransk håndballspiller, som spiller for den franske klubben Chambéry Savoie Handball.

N'Guessan spiller også for det franske landslaget, og ble tatt ut til den franske troppen i VM i 2013.

Han tok sølv under Sommer-OL 2016.

Referanser

Eksterne lenker 
 
 «Timothey N'Guessan», profil på Chambéry Savoie Handballs hjemmeside 

Franske håndballspillere
Deltakere under Sommer-OL for ungdom 2010
Spillere i Håndball-VM 2013 for menn
Deltakere for Frankrike under Sommer-OL 2016
Håndballspillere under Sommer-OL 2016
Medaljevinnere under Sommer-OL 2016
Deltakere for Frankrike under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Olympiske mestere for Frankrike
Spillere i Håndball-VM 2017 for menn
Spillere i Håndball-EM 2018 for menn
Spillere i Håndball-VM 2019 for menn
Olympiske medaljevinnere i håndball
Desperado (sang)

«Desperado» er en sang skrevet av Glenn Frey og Don Henley og opprinnelig innspilt av Eagles. Det er midtpunktet og tittelsporet på albumet Desperado, utgitt i 1973.

Selv om «Desperado» aldri ble utgitt som en single, har det blitt en av de sangene som gruppen sterkest knyttes til, og det blir alltid inkludert på samlealbum, ofte som eneste albumspor. Et av disse er den bestselgende Their Greatest Hits 1971–1975. Konsertversjoner finnes på Eagles Live (1980) og Hell Freezes Over (1994).

Sangen synges i den opprinnelige versjonen av Don Henley, ledsaget av Glenn Frey på piano. Gradvis også med  trommer, strykere og kor. Teksten forteller at hovedkarakteren blir bedt om å endre sin livsstil og komme hjem, fordi de tingene han gjør vil skade ham til slutt. Dette kan tolkes som en appell til en lovløs om å slutte med sine kriminelle aktiviteter, men paralleller er også trukket til livet som en rockestjerne, med en livsstil basert på sex og narkotika. Sangen får en avslutnig på albumets siste spor, «Doolin-Dalton/Desperado (Reprise)».

Coverversjoner
Linda Ronstadt - Don't Cry Now (1973)
The Carpenters - Horizon (1975)
Kenny Rogers - Daytime Friends (1977)
Lynn Anderson - I Love What Love Is Doing to Me / He Ain't You (1977)
Clint Black - Common Thread: The Songs of the Eagles (1993)
Emi Fujita og Vamp Camomile (2001)
Johnny Cash - American IV: The Man Comes Around (2002)
Westlife - Face to Face (2005)
Neil Diamond - Dreams (2010)
Elisabeth Andreassen gjorde en versjon med svensk tekst på albumet Älskar, älskar ej i 1988.

Referanser 

Sanger av Eagles
Sanger fra 1973
Sanger fra USA